
საქართველოს სასჯელაღსრულების, პრობაციისა და იურიდიული დახმარების საკითხთა მინისტრის 
ბრძანება №566

2009 წლის 14 სექტემბერი 
ქ. თბილისი

სასჯელაღსრულების დაწესებულების დროებით დატოვების, სასჯელაღსრულების დაწესებულების გარეთ ხანმოკლე გასვლის, სასჯელაღსრულების დაწესებულების გარეთ ხანმოკლე გასვლის უზრუნველყოფის ღონისძიების გამოყენებისა და სასჯელაღსრულების დაწესებულების გარეთ ხანმოკლე გასვლის აღსრულების წესის განსაზღვრის თაობაზე
“პატიმრობის შესახებ“ საქართველოს კანონის პირველი მუხლის 21 პუნქტის, 49-ე მუხლის მე-8 პუნქტისა და 491-ე მუხლის მე-12 პუნქტის შესაბამისად, ვბრძანებ:
1. დამტკიცდეს სასჯელაღსრულების დაწესებულების დროებით დატოვების, სასჯელაღსრულების დაწესებულების გარეთ ხანმოკლე გასვლის, სასჯელაღსრულების დაწესებულების გარეთ ხანმოკლე გასვლის უზრუნველყოფის ღონისძიების გამოყენებისა და სასჯელაღსრულების დაწესებულების გარეთ ხანმოკლე გასვლის აღსრულების თანდართული წესი.
2. ეს ბრძანება, გარდა ამ ბრძანებით დამტკიცებული „სასჯელაღსრულების დაწესებულების დროებით დატოვების, სასჯელაღსრულების დაწესებულების გარეთ ხანმოკლე გასვლის, სასჯელაღსრულების დაწესებულების გარეთ ხანმოკლე გასვლის უზრუნველყოფის ღონისძიების გამოყენებისა და სასჯელაღსრულების დაწესებულების გარეთ ხანმოკლე გასვლის აღსრულების წესის“ მე-9 მუხლის პირველი პუნქტის „ბ“ და „გ“ ქვეპუნქტებისა ამოქმედდეს გამოქვეყნებისთანავე.

3. ამ ბრძანებით დამტკიცებული “სასჯელაღსრულების დაწესებულების დროებით დატოვების, სასჯელაღსრულების დაწესებულების გარეთ ხანმოკლე გასვლის, სასჯელაღსრულების დაწესებულების გარეთ ხანმოკლე გასვლის უზრუნველყოფის ღონისძიების გამოყენებისა და სასჯელაღსრულების დაწესებულების გარეთ ხანმოკლე გასვლის აღსრულების წესის“ მე-9 მუხლის პირველი პუნქტის “ბ“ და “გ“ ქვეპუნქტები ამოქმედდეს 2010 წლის 1 იანვრიდან.
დ. შაშკინი

სასჯელაღსრულების დაწესებულების დროებით დატოვების, სასჯელაღსრულების დაწესებულების გარეთ ხანმოკლე გასვლის, სასჯელაღსრულების დაწესებულების გარეთ ხანმოკლე გასვლის უზრუნველყოფის ღონისძიების გამოყენებისა და სასჯელაღსრულების დაწესებულების გარეთ ხანმოკლე გასვლის აღსრულების წესი
თავი I. ზოგადი დებულებები

მუხლი 1. წესის მოქმდება, რეგულირების სფერო და მიზნები 

1. ეს წესი მიღებულია „პატიმრობის შესახებ“ საქართველოს კანონის საფუძველზე, იგი მოქმედებს საქართველოს სასჯელაღსრულების სისტემის ყველა მსჯავრდებულის მიმართ, არეგულირებს მსჯავრდებულთა მიერ სასჯელაღსრულების დაწესებულების დროებით დატოვებასთან, სასჯელაღსრულების დაწესებულების გარეთ ხანმოკლე გასვლასთან, სასჯელაღსრულების დაწესებულების გარეთ ხანმოკლე გასვლის უზრუველყოფის ღონისძიების გამოყენებასთან და სასჯელაღრულების დაწესებულების გარეთ ხანმოკლე გასვლის აღსრულებასთან დაკავშირებულ ურთიერთობებს. 

2. ამ წესის მიზანია ხელი შეუწყოს მსჯავრდებულთა რესოციალიზაციასა და საზოგადოებაში ინტეგრაციას.


მუხლი 2. მსჯავრდებულთა პასუხისმგებლობა
1. მსჯავრდებული, რომელიც სასჯელაღსრულების დაწესებულების (შემდგომში – დაწესებულება) დროებით დატოვების ან დაწესებულების გარეთ ხანმოკლე გასვლისას დაარღვევს ამ წესით დადგენილ მოთხოვნებს, რითაც თავს აარიდებს თავისუფლების აღკვეთის სახით სასჯელის მოხდას, პასუხს აგებს საქართველოს სისხლის სამართლის კოდექსის საფუძველზე.

2. მსჯავრდებულის მიერ ამ წესით დადგენილი წესების დარღვევა, რაც არ შეიცავს დანაშაულის ნიშნებს, ჩაითვლება დისციპლინის გადაცდომად და გამოიწვევს მსჯავრდებულის დისციპლინურ პასუხისმგებლობას.

3. დაწესებულების დროებით დატოვების ან დაწესებულების გარეთ ხანმოკლე გასვლის წინ მსჯავრდებული უნდა გაფრთხილდეს ამ წესის დარღვევის შემთხვევაში მოსალოდნელ პასუხისმგებლობაზე და ხელი მოაწეროს გაფრთხილების ბარათს (დანართი №2).
თავი II. დაწესებულების დროებით დატოვება

მუხლი 3. დაწესებულების დროებითი დატოვება განსაკუთრებულ პირად გარემოებებებთან დაკავშირებით 

1. მსჯავრდებულს შეიძლება უფლება მიეცეს განსაკუთრებულ, პირად გარემოებებთან დაკავშირებით დროებით დატოვოს დაწესებულების ტერიტორია, თუ მიღებული იქნება სარწმუნო ცნობა „პატიმრობის შესახებ“ საქართველოს კანონის 48-ე მუხლის პირველი პუნქტით განსაზღვრული პირების გარდაცვალების ან სიცოცხლისათვის საშიში ავადმყოფობის თაობაზე.

2. პირად გარემოებებთან დაკავშირებით დაწესებულების დროებით დატოვების უფლების მისაღებად მსჯავრდებული ან მისი დამცველი/კანონიერი წარმო-მადგენელი შუამდგომლობით მიმართავს სასჯელაღსრულების დეპარტამენტის თავმჯდომარეს (შემდგომში – დეპარტამენტის თავმჯდომარე) დაწესებულების ადმინისტრაციის მეშვეობით. შუამდგომლობაში მითითებული უნდა იყოს დაწესებულების დროებით დატოვების მოტივი და ადგილი, სადაც მსჯავრდებულმა უნდა გაატაროს დაწესებულების ფარგლებს გარეთ ყოფნისათვის განკუთვნილი დრო (შემდგომ – დანიშნულების ადგილი). განცხადებას თან უნდა დაერთოს განსაკუთრებული პირადი გარემოებების დამადასტურებელი დოკუმენტები.


მუხლი 4. დაწესებულების დროებით დატოვების უფლების მიღება
1. დეპარტამენტის თავმჯდომარის თანხმობით, დაწესებულების დროებით დატოვების უფლება ეძლევათ აღმზრდელობით, საერთო და მკაცრი რეჟიმის დაწესებულებებში მყოფ მსჯავრდებულებს, დაწესებულების დირექტორის წარდგინებით მათი პიროვნებისა და მათ მიერ ჩადენილი დანაშაულის სიმძიმის გათვალისწინებით. 

2. საკითხის დადებითად გადაწყვეტის შემთხვევაში დეპარტამენტის თავმჯდომარე ადგენს მსჯავრდებულის გამცილებელი თანამშრომლების რაოდენობას. გაცილება ხორციელდება დაწესებულებიდან დანიშნულების ადგილამდე და უკან. მსჯავრდებული ვალდებულია არ დაემალოს გამცილებელ თანამშრომლებს და დაემორჩილოს მათ კანონიერ მოთხოვნებს.

3. დაწესებეულების დროებითი დატოვების დროს მსჯავრდებულს გადაეცემა მსჯავრდებულის მოძრაობის ბარათი (დანართი №1).


მუხლი 5. დაწესებულების დროებითი დატოვების ვადა
1. დაწესებულების დროებითი დატოვების ვადა არ უნდა აღემატებოდეს სამ დღეს, რომელშიც შედის მსჯავრდებულის ადგილამდე მგზავრობის დროც.

2. დაწესებულების დროებითი დატოვების ვადა შედის სასჯელის მოხდის საერთო ვადაში.


მუხლი 6. მსჯავრდებულის მიერ დაწესებულების დროებით დატოვების ხარჯები
1. მსჯავრდებულის მიერ დაწესებულების დროებით დატოვების ხარჯები გადაიხდება მისი ან მისი ოჯახის სახსრებიდან. დაწესებულების დროებითი დატოვების ხარჯების ოდენობასა და გადახდის წესს განსაზღვრავს საქართველოს სასჯელაღსრულების, პრობაციისა და იურიდიული დახმარების საკითხთა მინისტრი.
2. მსჯავრდებულს უფლება აქვს მიიღოს მისი კუთვნილი სამოქალაქო ტანსაცმელი და ფეხსაცმელი ხანმოკლე გასვლის პერიოდისათვის. 


მუხლი 7. დაწესებულების დროებითი დატოვების პერიოდში მსჯავრდებულის დაავადმყოფება
1. თუ მსჯავრდებული დაწესებულების დროებითი დატოვების პერიოდში დაავადმყოფდა და აუცილებელია მისი ჰოსპიტალიზაცია, მსჯავრდებულის გამცი-ლებელი მოსამსახურეები დაუყოვნებლივ აცნობებენ ამის თაობაზე დაწესებულების ადმინისტრაციას. 
2. ამ მუხლის პირველი პუნქტით გათვალისწინებულ შემთხვევაში, მსჯავრდებული შეიძლება მოთავსდეს სასჯელაღსრულების დეპარტამენტის შესაბამის სამკურნალო დაწესებულებაში ან სხვა უახლოეს სამკურნალო დაწესებულებაში. თუ მსჯავრდებული ჰოსპიტალიზებულია სამკურნალო დაწესებულებაში, მკურნალობის განმავლობაში ამოიწურა დაწესებულების დროებით დატოვების ვადა და მისი ჯანმრთელობის მდგომარეობიდან გამომდინარე შესაძლებელია მისი ტრანსპორტირება, მსჯავრდებული გადაჰყავთ სასჯელაღსრულების დეპარტამენტის შესაბამის სამკურნალო დაწესებულებაში. გადაწყვეტილებას მსჯავრდებულის ტრანსპორტირების თაობაზე იღებს სასჯელაღსრულების დეპარტამენტის სამედიცინო სამსახურის წარმომადგენელი, მკურნალ ექიმთან შეთანხმებით.

თავი III. დაწესებულების გარეთ ხანმოკლე გასვლა

მუხლი 8. დაწესებულების გარეთ ხანმოკლე გასვლის საფუძველი
1. მსჯავრდებულს, თუ მას განსაზღვრული აქვს სასჯელის მოხდა საერთო ან მკაცრი რეჟიმის დაწესებულებაში და მის მიმართ არ მოქმედებს დისციპლინური დასჯის ღონისძიება ან ადმინისტრაციული პატიმრობა, კანონით დადგენილი წესით უფლება აქვს ისარგებლოს დაწესებულების გარეთ ხანმოკლე გასვლის უფლებით წელიწადში ორჯერ.

2. არასრულწლოვნებს, ფეხმძიმე ქალებს და სამ წლამდე ასაკის ბავშვის დედებს დაწესებულების გარეთ ხანმოკლე გასვლის უფლებით შეუძლიათ ისარგებლონ წელიწადში სამჯერ. 


მუხლი 9. მსჯავრდებულის ხანმოკლე გასვლის უფლების მიღება
1. მსჯავრდებულის ხანმოკლე გასვლა ფორმდება დეპარტამენტის თავმჯდომარის ბრძანებით. მსჯავრდებულს (გარდა არასრულწლოვანი მსჯავრდებულისა) დაწესებულების გარეთ ხანმოკლე გასვლის უფლება ეძლევა მხოლოდ მას შემდეგ, რაც მან ფაქტობრივად მოიხადა:

ა) ნაკლებად მძიმე დანაშაულისათვის მოსახდელი სასჯელის ვადის არანაკლებ ნახევარი;

ბ) მძიმე დანაშაულისათვის მოსახდელი სასჯელის ვადის არანაკლებ ორი მესამედი;

გ) განსაკუთრებით მძიმე დანაშაულისათვის მოსახდელი სასჯელის ვადის არანაკლებ სამი მეოთხედი.

2. არასრულწლოვან მსჯავრდებულს დაწესებულების გარეთ ხანმოკლე გასვლის უფლება ეძლევა მხოლოდ მას შემდეგ, რაც მან ფაქტობრივად მოიხადა:

ა) ნაკლებად მძიმე დანაშაულისათვის მოსახდელი სასჯელის ვადის ერთი მესამედი;

ბ) მძიმე დანაშაულისათვის მოსახდელი სასჯელის ვადის ნახევარი;

გ) განსაკუთრებით მძიმე დანაშაულისათვის მოსახდელი სასჯელის ვადის ორი მესამედი.

3. დაწესებულების გარეთ ხანმოკლე გასვლის უფლების მისაღებად, მსჯავრდებული ან მისი დამცველი/კანონიერი წარმომადგენელი შუამდგომლობით მიმართავს დეპარტამენტის თავმჯდომარეს. შუამდგომლობაში მითითებული უნდა იყოს ხანმოკლე გასვლის მოტივი, და დანიშნულების ადგილი, დანიშნულების ადგილამდე მისვლის მარშრუტი და ტრანსპორტირების საშუალება.


მუხლი 10. მსჯავრდებულის დაწესებულების გარეთ ხანმოკლე გასვლის შესახებ საკითხის განხილვა, გასაჩივრება, ვადები
1. მსჯავრდებულის დაწესებულების გარეთ ხანმოკლე გასვლის შესახებ დადებით გადაწყვეტილებაში აღინიშნება მსჯავრდებულის ვინაობა, დანიშნულების ადგილი, დანიშნულების ადგილზე მისვლისა და უკან დაბრუნების მარშრუტი, ტრანსპორტირების საშუალება, მსჯავრდებულის დაწესებულების გარეთ ხანმოკლე გასვლის დასაწყისი და დასასრული, უზრუნველყოფის ღონისძიება/ღონისძიებები და სხვა მნიშვნელოვანი გარემოებები.

2. მსჯავრდებულის დაწესებულების გარეთ ხანმოკლე გასვლის შესახებ დადებითი გადაწყვეტილების ასლი დაუყოვნებლივ იგზავნება დაწესებულებაში, საქართველოს სასჯელაღსრულების, პრობაციისა და იურიდიული დახმარების საკითხთა სამინისტროს სისიტემაში შემავალ სახელმწიფო საქვეუწყებო დაწესებულებას არასაპატიმრო სასჯელთა აღსრულებისა და პრობაციის ეროვნული სამსახურში (შემდგომში – პრობაციის ეროვნული სამსახური) და შინაგან საქმეთა სამინისტროს კრიმინალური პოლიციის დეპარტამენტში. 

3. მსჯავრდებულის დაწესებულების გარეთ ხანმოკლე გასვლის შესახებ შუამდგომლობის განხილვისას თავმჯდომარე გამოითხოვს მსჯავრდებულის დეტალურ დახასიათებას. საჭიროების შემთხვევაში შეიძლება გამოთხოვნილ იქნეს მსჯავრდებულის პირადი საქმე. 

4. მსჯავრდებულის დაწესებულების გარეთ ხანმოკლე გასვლის საქმისწარმოებას ახორციელებენ სასჯელაღსრულების დეპარტამენტისა და დაწესებულების შესაბამისი სამსახურები.

5. გადაწყვეტილების მიღებისას თავმჯდომარე ითვალისწინებს:

ა) მსჯავრდებულის ქცევას სასჯელის მოხდის პერიოდში;

ბ) მსჯარდებულის მიერ სასჯელის მოხდის პირობების წარსულში დარღვევისა და მისი დისციპლინური წახალისების ფაქტებს (თუ ასეთი არსებობს);

გ) მსჯავრდებულის პიროვნებას;

დ) მსჯავრდებულის ოჯახურ მდგომარეობას;

ე) მსჯავრდებულის მიერ ჩადენილი დანაშაულის სიმძიმეს;

ვ) დანიშნულების ადგილს;

ზ) დანიშნულების ადგილამდე და უკან მგზავრობის მარშრუტს და ტრანსპორტირების საშუალებას;

თ) სხვა მნიშვნელოვან გარემოებებს, რომლებიც დადებითად ან უარყოფითად ახასიათებს მსჯავრდებულს ან/და დაკავშირებულია მის დაწესებულების გარეთ ხანმოკლე გასვლასთან.

6. დახასიათებისა ან/და პირადი საქმის გამოთხოვა ხდება შუამდგომლობის მიღებიდან არა უგვიანეს ხუთი სამუშაო დღისა. დაწესებულება ვალდებულია წარადგინოს დახასიათება ან/და პირადი საქმე მოთხოვნის მიღებიდან ხუთ სამუშაო დღეში. დეპარტამენტის თავმჯდომარე მსჯავრდებულის ხანმოკლე გასვლის შესახებ გადაწყვეტილებას იღებს გამოთხოვილი მასალის მიღებიდან არა უგვიანეს 10 სამუშაო დღისა. მსაჯავრდებულის დაწესებულების გარეთ ხანმოკლე გასვლის შესახებ დადებითი გადაწყვეტილების აღსრულება იწყება მისი გამოტანიდან 10 დღის შემდეგ.
7. მსჯავრდებულის დაწესებულების გარეთ ხანმოკლე გასვლის შესახებ გადაწყვეტილების დედანი ინახება დეპარტამენტის კანცელარიაში. გადაწყვეტილების ასლს მსჯავრდებულს გააცნობს დაწესებულების შესაბამისი სამსახური, რასაც მსჯავრდებული გადაწყვეტილების მეორე მხარეს დაადასტურებს ხელმოწერით და დაერთვება მსჯავრდებულის პირად საქმეს. მსჯავრდებულის მიერ ხელმოწერაზე უარის (თქმის) განცხადების შემთხვევაში იმავე გვერდზე კეთდება შენიშვნა.

8. მსჯავრდებულის დაწესებულების გარეთ ხანმოკლე გასვლის შესახებ უარყოფითი გადაწყვეტილების მიღების შემთხვევაში შესაბამის პირს უფლება აქვს ახალი შუამდგომლობა წარადგინოს გადაწყვეტილების გაცნობიდან 6 თვის შემდეგ, ხოლო არასრულწლოვან, ფეხმძიმე ქალს და სამ წლამდე ასაკის ბავშვის დედებს გადაწყვეტილების გაცნობიდან 3 თვის შემდეგ.
9. მსჯავრდებულის დაწესებულების გარეთ ხანმოკლე გასვლის შესახებ უარყოფითი გადაწყვეტილება შეიძლება გასაჩივრდეს საქართველოს სასჯელაღსრულების, პრობაციისა და იურიდიული დახმარების საკითხთა სამინისტროს მუდმივმოქმედ კომისიაში მსჯავრდებულის მიერ მისი გაცნობიდან ხუთ დღეში.

მუხლი 11. დაწესებულების გარეთ ხანმოკლე გასვლის უზრუნველყოფის ღონისძიებები
1. დაწესებულების გარეთ ხანმოკლე გასვლის შესახებ გადაწყვეტილების მიღებისას თავმჯდომარეს შეუძლია გამოიყენოს შემდეგი უზრუნველყოფის ღონისძიებები: 

ა) გირაო – არანაკლებ 2000 ლარისა;

ბ) პირადი თავდებობა;

გ) ელექტრონული კონტროლის (მონიტორინგის) საშუალება. 

2. შესაძლებელია ხანმოკლე გასვლის უფლების უზრუნველყოფის ღონისძიებათა ერთობლივი გამოყენება.

3. ამ მუხლის პირველი პუნქტით გათვალისწინებული უზრუნველყოფის ღონისძიების/ღონისძიებების გამოყენების აუცილებლობის თაობაზე გადაწყვეტილების მიღების შემთხვევაში აღნიშნულის შესახებ დეპარტამენტის თავმჯდომარე შესაბამისი სამსახურის მეშვეობით შუამდგომლობის ავტორს აცნობებს დაწესებულებიდან გამოთხოვილი მასალის მიღებიდან არა უგვიანეს 5 სამუშაო დღისა, ხოლო შუამდგომლობის ავტორი ვალდებულია შეტყობინების მიღებიდან 5 სამუშაო დღეში წერილობით დაადასტუროს უზრუნველყოფის ღონისძიებისთვის მზადყოფნა. ასეთ შემთხვევაში, საკითხის განხილვის ვადა გაგრძელდება დადასტურების მიღების დღიდან.


მუხლი 12. მსჯავრდებულის დაწესებულების გარეთ ხანმოკლე გასვლის ვადა 

1. მსჯავრდებულის დაწესებულების გარეთ ხანმოკლე გასვლის ხანგრძლივობა მითითებული უნდა იყოს დეპარტამენტის თავმჯდომარის გადაწყვეტილებაში და არ უნდა აღემატებოდეს 5 დღეს, რომელშიც შედის მსჯავრდებულის დანიშნულების ადგილამდე და უკან მგზავრობის დროც.

2. დაწესებულების გარეთ ხანმოკლე გასვლის ვადა შედის სასჯელის მოხდის საერთო ვადაში.

3. დაწესებულების გარეთ ხანმოკლე გასვლის ვადები მიეთითება შესაბამის მოწმობაში. თუ მსჯავრდებული ობიექტური მიზეზების გამო ვერ ახერხებს დაწესებულებაში დაბრუნებას განსაზღვრულ ვადაში, არასაპატიმრო სასჯელთა აღსრულებისა და პრობაციის ბიურო (შემდგომში – პრობაციის ბიურო) უფ-ლებამოსილია გაუგრძელოს მას ვადა არა უმეტეს 2 დღისა.
3. ვადის გაგრძელების შემთხვევაში, პრობაციის ბიურო დაუყოვნებლივ აცნობებს მიღებულ გადაწყვეტილებას სასჯელაღსრულების დეპარტამენტსა და შინაგან საქმეთა სამინისტროს ადგილობრივ ქვედანაყოფს.
4. თუ მსჯავრდებული დაწესებულების გარეთ ხანმოკლე გასვლის პერიოდში მძიმედ დაავადმყოფდა ისე, რომ აუციელებლი გახდა მისი ჰოსპიტალიზაცია, იგი ვალდებულია ამის თაობაზე უშუალოდ ან სხვა პირის მეშვეობით დაუყოვნებლივ აცნობას დაწესებულებას, პრობაციის ეროვნულ სამსახურსა და შინაგან საქმეთა სამინისტროს ადგილობრივ ქვედანაყოფს. მიღებული ინფორმაციის საფუძველზე, დეპარტამენტის თავმჯდომარე იღებს გადაწყვეტილებას მსჯავრდებულისათვის დაწესებულების გარეთ ხანმოკლე გასვლის ვადის ამოწურვისთანავე, შესაბამისი საერთო პროფილის სამკურნალო დაწესებულებაში ბადრაგის დანიშვნის თაობაზე.


მუხლი 13. მსჯავრდებულის დაწესებულების გარეთ ხანმოკლე გასვლის ხარჯები 

დაწესებულების გარეთ ხანმოკლე გასვლის აღსრულებასთან დაკავშირებული ხარჯები, გარდა ელექტრონული კონტროლის (მონიტორინგის) მექანიზმის გამოყენების ხარჯებისა, გადაიხდება მისი ან მისი ოჯახის სახსრებით.


მუხლი 14. გირაო
1. გირაო არის ფულადი თანხა. ფულადი თანხა დაწესებულების გარეთ ხანმოკლე გასვლის უზრუნველყოფის სახით დაწესებულების დეპოზიტზე შეაქვს მსჯავრდებულის დამცველს/კანონიერ წარმომადგენელს, მსჯავრდებულის ოჯახის წევრს ან მისი სახელით სხვა პირს დაწესებულებისათვის მიცემული წერილობითი ვალდებულებით მსჯავრდებულის სათანადო ქცევისა და დაწესებულებაში დროულად გამოცხადების უზრუნველყოფის თაობაზე. გირაოს მიღების შესახებ დგება ოქმი (დანართი №4), რომლის ერთი ასლი გადაეცემა გირაოს შემტანს.

2. დეპარტამენტის თავმჯდომარე ითვალისწინებს გირაოს შემტანი პირის პიროვნებასა და მის ფინანსურ მდგომარეობას. 

3. დეპარტამენტის თავმჯდომარის მიერ შუამდგომლობის დაკმაყოფილების შემთხვევაში, 3 სამუშაო დღის ვადაში ხდება გირაოს შეტანა დაწესებულების დეპოზიტზე. 

4. გირაოს შეტანის წინ შემტანს გააცნობენ მსჯავრდებულისა და თავის ვალდებულებებს და აფრთხილებენ წერილობითი ვალდებულებებით განსაზღვრული პირობების შეუსრულებლობის იმ შესაძლო შედეგების შესახებ, რომლებიც მითითებულია ამ მუხლის მე-5 პუნქტში. 

5. თუ მსჯავრდებულმა, რომელიც იმყოფება დაწესებულების გარეთ ხანმოკლე გასვლის რეჟიმში, არასაპატიო მიზეზით თავი აარიდა ვადის გასვლის შემდეგ დაწესებულებაში დაბრუნებას ან ჩაიდინა ახალი დანაშაული, მის მიმართ გამოყენებული იქნება საქართველოს კანონმდებლობით გათვალისწინებული ღონისძიებები, ხოლო გირაოს სახით შეტანილი თანხა გადაირიცხება სახელმწიფო ბიუჯეტში. 

6. მსჯავრდებულის დაწესებულების გარეთ ხანმოკლე გასვლის შესაბამისი ვადის დაცვის, ნაკისრი ვალდებულების ზუსტად და კეთილსინდისიერად შესრულების შემთხვევაში გირაოს სახით შეტანილი ფულადი თანხა 2 კვირის ვადაში დაუბრუნდება გირაოს შემტანს.


მუხლი 15. პირადი თავდებობა
1. პირადი თავდებობისას მსჯავრდებულის დამცველი/კანონიერი წარმომადგენელი ოჯახის წევრი ან მისი სახელით სხვა პირი კისრულობს წერილობით ვალდებულებას, რომ ისინი უზრუნველყოფენ მსჯავრდებულის სათანადო ქცევასა და დადგენილ ვადაში მსჯავრდებულის დაწესებულებაში გამოცხადებას.

2. თავდებთა რიცხვს განსაზღვრავს დეპარტამენტის თავმჯდომარე, გამონაკლის შემთხვევაში თავდები შეიძლება იყოს ერთი განსაკუთრებით სანდო პირი. 

3. პირადი თავდებობის არჩევა დასაშვებია მხოლოდ თავდებთა შუამავლობით ან თანხმობით, აგრეთვე მსჯავრდებულის თანხმობით. თითოეული თავდები იძლევა ხელწერილს თავდებობის შესახებ (დანართი №5), რომელიც დაერთვის მსჯავრდებულის პირად საქმეს.

4. თავდებს ნაკისრი ვალდებულების შეუსრულებლობის შემთხვევაში უფლება არა აქვს თავი იმართლოს იმით, რომ მსჯავრდებულის საქციელის კონტროლის შესაძლებლობა არ ჰქონდა, გარდა იმ შემთხვევისა, როცა ის დაამტკიცებს დაუძლეველი ძალის მოქმედებას.

5. თუ მსჯავრდებული ჩაიდენს ქმედებას, რომლის აღსაკვეთადაც გამოყენებული იქნა თავდებობა კანონმდებლობით დადგენილი წესით თითოეულ თავდებს დაეკისრება ფულადი ჯარიმა არანაკლებ 10 000 ლარის ოდენობით. 

მუხლი 16. მსჯავრდებულის ელექტრონული კონტროლი (მონიტორინგი)

მსჯავრდებულის ელექტრონული კონტროლის (მონიტორინგის) საშუალება წარმოადგენს მსჯავრდებულის დაწესებულების გარეთ ხანმოკლე გასვლის პერიოდში მისი გადაადგილების კონტროლის (მონიტორინგის) სპეციალურ საშუალებას. მსჯავრდებულს ელექტრონული კონტროლის (მონიტორინგის) სპე-ციალური საშუალება უფიქსირდება დაწესებულების გარეთ ხანმოკლე გასვლის ყოფნის პერიოდში.


მუხლი 17. მსჯავრდებულის დაწესებულებიდან გარეთ ხანმოკლე გასვლა, დანიშნულების ადგილზე მისვლა და დაწესებულებაში დაბრუნება
1. დაწესებულებიდან გასვლის წინ მსჯავრდებული უნდა გაეცნოს ამ წესს და გაფრთხილდეს მისი დარღვევის შემთხვევაში მოსალოდნელ პასუხისმგებლობაზე. 

2. დაწესებულების გარეთ ხანმოკლე გასვლის შესახებ ჩანაწერები კეთდება მსჯავრდებულის დაწესებულების გარეთ ხანმოკლე გასვლის მოწმობაში.

3. მსჯავრდებულის მოწმობა სასჯელაღსრულების დაწესებულების ხანმოკლე გასვლის თაობაზე (დანართი №3) ავსებს დაწესებულების შესაბამისი მოსამსახურე. 

4. მსჯავრდებული ვალდებულია დანიშნულების ადგილზე ჩასვლის ფაქტის დასადასტურებლად, დანიშნულების ადგილზე ჩასვლისთანავე გამოცხადდეს ადგილობრივ პრობაციის ბიუროში და წარუდგინოს დაწესებულების გარეთ ხანმოკლე გასვლის მოწმობა. არასაპატიმრო სასჯელთა აღსრულებისა და პრობაციის ბიუროს უფროსი მოწმობაში აკეთებს შესაბამის ჩანაწერს, აღრიცხვაზე აიყვანს მსჯავრდებულს და მიიღებს კანონმდებლობით გათვალისწინებულ ყველა ზომას. 
5. დაწესებულებაში დაბრუნებისას დანიშნულების ადგილის დატოვების დღეს მსჯავრდებული გამოცხადდება შესაბამის პრობაციის ბიურში, წარადგენს მოწმობას და დაადასტურებს მის მიერ დანიშნულების ადგილის დატოვებას. არასაპატიმრო სასჯელთა აღსრულებისა და პრობაციის ბიუროს უფროსი მოწმობაში აკეთებს შესაბამის ჩანაწერს და უბრუნებს მსჯავრდებულს. თუ დანიშნულების ადგილის დატოვების დღე არასამუშაო დღეა ან გამგზავრება ხორციელდება სამუშაო საათების დაწყებამდე, მსჯავრდებული დანიშნულების ადგილის დატოვების დასადასტურებლად პრობაციის ბიუროში გამოცხადდება დანიშნულების ადგილის დატოვების წინა სამუშაო დღეს. 
6. დაწესებულებაში დაბრუნებისას მსჯავრდებული წარმოადგენს მოწმობას და ჩააბარებს ადმინისტრაციას, რის შესახებაც მოწმობაში კეთდება შესაბამისი ჩანაწერი. მოწმობა დაერთვის მსჯავრდებულის პირად საქმეს.


მუხლი 18. მსჯავრდებულის ქცევის წესები
მსჯავრდებული ვალდებულია დაწესებულების გარეთ ხანმოკლე გასვლის პერიოდში დაიცვას კანონმდებლობით დადგენილი ქცევის წესები. იგი ვალდებულია:

ა) დაიცვას მარშრუტი;

ბ) არ დატოვოს დანიშნულების ადგილის ფარგლები (ქალაქი, რაიონი, დაბა, სოფელი);

გ) საზოგადოების თავშეყრის ადგილებში არ ითამაშოს აზარტული თამაშები;

დ) საზოგადოების თავშეყრის ადგილებში არ იმყოფებოდეს ნასვამ მდგომარეობაში;

ე) არ მიიღოს მონაწილეობა დემონსტრაციებსა და მანიფესტაციებში. 
დანართი №1 
დაწესებულების დროებითი დატოვების დროს
მსჯავრდებულის მოძრაობის ბარათი

მსჯავრდებული

















ფოტოსურათი
 და 
 ბეჭედი

სახელი __________________________ 
გვარი ________________________________

პირადი ნომერი ________________________________
პირადობის მოწმობის ან პასპორტის სერია და ნომერი ––––––––––––––––––––––––––
პირადობის მოწმობის ან პასპორტის გამცემი ორგანო, თარიღი –––––––––––––––––
–––––––––––––––––––––––––––––––––––––––––––––––––––––––––––––––––––––––––––
დაბადების წელი, თვე, რიცხვი, ადგილი ––––––––––––––––––––––––––––––––––––––
 __________ _____________________ ____________________ _____________________
საცხოვრებელი ადგილი ___________________________________________________
დაწესებულების დროებით დატოვების მიზეზი
___________________________________________________________________________
___________________________________________________________________________
დანიშნულების ადგილი_____________________________________________________

 (ქალაქი, რაიონი, დაბა, თემი, სოფელი)
ფაქტობრივი გაყვანა ___________________________________________________
(თვე, რიცხვი, საათი)
გადავეცი___________________________________________________________________
___________________________________________________________________________
 (მსჯავრდებულის გადამცემის თანამდებობა, სახელი, გვარი, ხელმოწერა) 
ჩავაბარე____________________________________________________________________

 (პასუხისმგებელი ბადრაგის სახელი, გვარი, ხელმოწერა)
დაბრუნების თარიღი __________________________________________________
ფაქტობრივი დაბრუნება____________________________________________________
 (თვე, რიცხვი, საათი)

ჩავაბარე____________________________________________________________________

 (პასუხისმგებელი ბადრაგის სახელი, გვარი, ხელმოწერა)

მივიღე ____________________________________________________________________
___________________________________________________________________________ 

 (მსჯავრდებულის დაწესებულებაში მიმღების თანამდებობა, სახელი, გვარი, ხელმოწერა) ბეჭედი

დანართი №2 
მსჯავრდებულის გაფრთხილების ბარათი
მე, მსჯავრდებული
სახელი _____________________________________________ 
გვარი _____________________________________________ 
ვადასტურებ, რომ გავეცანი “სასჯელაღსრულების დაწესებულების დროებით დატოვების, სასჯელაღსრულების დაწესებულების გარეთ ხანმოკლე გასვლის, სასჯელაღსრულების დაწესებულების გარეთ ხანმოკლე გასვლის უზრუნველყოფის ღონისძიების გამოყენებისა და სასჯელაღსრულების დაწესებულების გარეთ ხანმოკლე გასვლის აღსრულების წესს“ და გაფრთხილებული ვარ, რომ:

1. თუ მე დაწესებულების დროებით დატოვების ან დაწესებულების გარეთ ხანმოკლე გასვლისას დავარღვევ ამ წესით დადგენილ მოთხოვნებს, რითაც თავს ავარიდებ თავისუფლების აღკვეთის სახით სასჯელის მოხდას, პასუხს ვაგებ საქართველოს სისხლის სამართლის კოდექსის შესაბამისად;

2. ჩემ მიერ ამ წესის დარღვევა, რაც არ შეიცავს დანაშაულის ნიშნებს, ჩაითვლება დისციპლინის დარღვევად და სათანადო დადასტურების შემთხვევაში გამოიწვევს ჩემს დისციპლინურ პასუხისმგებლობას.


 ______________________________



 (მსჯავრდებულის ხელმოწერა) 

გავაფრთხილე
სასჯელაღსრულების დაწესებულების დირექტორი

გაფრთხილების თარიღი_________________________________
თანამდებობა ________________________________________
სახელი _____________________________________________
გვარი _____________________________________________
ხელმოწერა _____________________________________ ბეჭედი
დანართი №3
მსჯავრდებულის მოწმობა
სასჯელაღსრულების დაწესებულების გარეთ ხანმოკლე გასვლის თაობაზე

მსჯავრდებული












 ფოტოსურათი 
 და
სახელი ________________________________ 
 ბეჭედი
გვარი ________________________________

პირადი ნომერი ________________________________
პირადობის მოწმობის ან პასპორტის სერია და ნომერი ––––––––––––––––––––––––––
პირადობის მოწმობის ან პასპორტის გამცემი ორგანო, თარიღი ––––––––––––––––––
–––––––––––––––––––––––––––––––––––––––––––––––––––––––––––––––––––––––––––

დაწესებულება, მისამართი, ტელეფონი _________________________
___________________________________________________________________________
___________________________________________________________________________
დანიშნულების ადგილი_______________________________________________


 (ქალაქი, რაიონი, დაბა, თემი, სოფელი)
მარშრუტი, ტრანსპორტირების საშუალება ___________________________________
___________________________________________________________________________
___________________________________________________________________________
დაწესებულებიდან გასვლა_________________________________________________

(თვე, რიცხვი, საათი)
გავუშვი____________________________________________________________________
___________________________________________________________________________ 

 (დაწესებულების დირექტორის სახელი, გვარი, ხელმოწერა) 
მსჯავრდებული ვალდებულია დაბრუნდეს______________________________

 (დაწესებულებაში დაბრუნების თარიღი დეპარტამენტის თავმჯდომარის ბრძანების შესაბამისად)
გამოცხადდა დანიშნულების ადგილის პრობაციის ბიუროში_________________________________
___________________________________________________________________________

(ქალაქი, რაიონი, დაბა, თემი, სოფელი)

___________________________________________________________________________

(გამოცხადების თვე, რიცხვი, საათი)

___________________________________________________________________________

(არასაპატიმრო სასჯელთა აღსრულებისა და პრობაციის ბიუროს უფროსის სახელი, გვარი, ხელმოწერა)
დატოვა დანიშნულების ადგილი_________________________________________

(თვე, რიცხვი, საათი)
___________________________________________________________________________

 (არასაპატიმრო სასჯელთა აღსრულებისა და პრობაციის ბიუროს უფროსის სახელი, გვარი, ხელმოწერა)
დაწესებულებაში დაბრუნება________________________________________________
(თვე, რიცხვი, საათი)
დაბრუნდა_________________________________________________________________

(ოპერატიული მორიგე ინსპექტორის სახელი, გვარი, ხელმოწერა)

მოწმობის დახურვა__________________________________________________________ (სასჯელაღსრულების დაწესებულების დირექტორის სახელი, გვარი, ხელმოწერა)
ბეჭდის ადგილი

დანართი №4 
ოქმი
გირაოს მიღების შესახებ

გირაოს შემტანი პირი _____________________________



 
(სახელი და გვარი)

დაბადებული (წელი, თვე, რიცხვი, ადგილი) ________________________________
___________________________________________________________________________
მცხოვრები _________________________________________________________________
___________________________________________________________________________
პირადი ნომერი _____________________________________________________________
პირადობის მოწმობის ან პასპორტის სერია და ნომერი __________________________
ვის მიერ არის გაცემული პირადობის მოწმობა ან პასპორტი, თარიღი ____________
___________________________________________________________________________
სამუშაო ადგილის დასახელება და დაკავებული თანამდებობა ––––––––––––––––––
–––––––––––––––––––––––––––––––––––––––––––––––––––––––––––––––––––––––––––
ნათესაური ან სხვა კავშირი მსჯავრდებულთან ___________________________
გირაოს სახით შემოტანილი თანხის ოდენობა __________________________ ლარი

საბანკო რეკვიზიტები ____________________________________________________
___________________________________________________________________________
მე, გირაოს შემომტანი, გაფრთხილებული ვარ გირაოს პირობების შესაძლო დარღვევის შედეგად გამოწვეულ პასუხისმგებლობაზე და ვადასტურებ, რომ ვიღებ ვალდებულებას მსჯავრდებულ ________________________________________________–ის
(სახელი, გვარი, პირადი ნომერი)
სათანადო ქცევისა და დაწესებულებაში დროულად გამოცხადების უზრუნველყოფის თაობაზე. 
შემომტანი________________________________________________________________

 (სახელი, გვარი, ხელმოწერა)
გირაოს შეტანის თარიღი

"___" "_____________" 200 წ.
სასჯელაღსრულების დაწესებულების დირექტორი 

___________________________________________________

(სახელი, გვარი, ხელმოწერა)
დაწესებულების ბეჭედი
დანართი №5 

ხელწერილი თავდებობის შესახებ

თავდები პირი/პირები სახელი, გვარი, პირადი ნომერი, პირადობის მოწმობის ან პასპორტის სერია და ნომერი

–––––––––––––––––––––––––––––––––––––––––––––––––––––––––––––––––––––––––––

–––––––––––––––––––––––––––––––––––––––––––––––––––––––––––––––––––––––––––

–––––––––––––––––––––––––––––––––––––––––––––––––––––––––––––––––––––––––––

რეგისტრაციის მისამართი
–––––––––––––––––––––––––––––––––––––––––––––––––––––––––––––––––––––––––––

–––––––––––––––––––––––––––––––––––––––––––––––––––––––––––––––––––––––––––

–––––––––––––––––––––––––––––––––––––––––––––––––––––––––––––––––––––––––––

სამუშაო ადგილი, თანამდებობა 

–––––––––––––––––––––––––––––––––––––––––––––––––––––––––––––––––––––––––––

–––––––––––––––––––––––––––––––––––––––––––––––––––––––––––––––––––––––––––

–––––––––––––––––––––––––––––––––––––––––––––––––––––––––––––––––––––––––––
მე, თავდები ვადასტურებ რომ თავდებში ვუდგები მსჯავრდებულ

–––––––––––––––––––––––––––––––––––––––––––––––––––––––––––––––––––––––––––

 (სახელი, გვარი, პირადი ნომერი)

გავეცანი „სასჯელაღსრულების დაწესებულების დროებით დატოვების, სასჯელაღსრულების დაწესებულების გარეთ ხანმოკლე გასვლის, სასჯელაღსრულების დაწესებულების გარეთ ხანმოკლე გასვლის უზრუნველყოფის ღონისძიების გამოყენებისა და სასჯელაღსრულების დაწესებულების გარეთ ხანმოკლე გასვლის აღსრულების წესს“ და გაფრთხილებული ვარ შესაძლო პასუხისმგებლობაზე.
თავდები___________________________________________________________________


 
(თავდები პირის სახელი, გვარი, ხელმოწერა)
თავდები___________________________________________________________________


 
(თავდები პირის სახელი, გვარი, ხელმოწერა)
თავდები___________________________________________________________________

 
 (თავდები პირის სახელი, გვარი, ხელმოწერა)
თავდებობის თარიღი

"___" "_____________" 200 - წ.
ხელწერილი ჩამოართვა __________________________________________________

___________________________________________________________________________

___________________________________________________________________________




 (თანამდებობა, წოდება, სახელი, გვარი, ხელმოწერა)
ბეჭედი

